Source: https://www.obecmachulince.sk/index.php?/p/110/statut-obce.html
Timestamp: 2018-08-17 02:03:35+00:00
Document Index: 562183

Matched Legal Cases: ['§ 11', '§ 2', '§ 4', '§ 9', '§ 9', '§ 9', '§ 11', '§ 20', '§ 13', '§ 1', '§ 11', '§ 11', '§ 8']

Štatút obce - Obec Machulince - oficiálne stránky obce
Obecné zastupiteľstvo v Machulinciach na základe § 11 ods. 4 písm. j/ zák. SNR č. 369/1990 Zb. o obecnom zriadení v znení neskorších zmien a doplnkov (ďalej len „zák. č. 369/1990 Zb.“) vydáva pre územie (kat. územie) obce Machulince tento
O B C E M A C H U L I N C E
Štatút obce Machulince upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občiasnstva, cien obce a odmien.
Štatút obce Machulince je základným normatívno-právnym a organizačným predpisom obce.
Obec Machulince je samostatný územný samosprávny a správny celok SR združujúci občanov, ktorí majú na jej území trvalý pobyt.
Územie obce Machulince je územný celok, ktorý tvorí jedno katastrálne územie.
Akékoľvek zmeny územia obce Machulince možno vykonať len v súlade s § 2 ods. 3,4 zák. č.369/1990 Zb. a s osobitnými právnymi predpismi.
Obec Machulince je právnickou osobou, ktorá za podmienok ustanovených zákonom samostatne hospodári s vlastnými majetkom a s vlastnými príjmami.
Obec Machulince môže hospodáriť a nakladať aj s majetkom štátu, ktorý bol obci zverený v súlade s platnou právnou úpravou.
Obec Machulince môže nakladať aj s majetkom ostatných subjektov – fyzických aj právnických osôb – pokiaľ bola k takémuto nakladaniu zmocnená právnym predpisom alebo dohodou.
Obec Machulince má právo na vlastné symboly.
Ukladať obci Machulince povinnosti a obmedzenia pri výkone samosprávy možno len na základe zákona a na základe medzinárodnej zmluvy.
V obci má každá ulica alebo iné verejné priestranstvo svoj názov.
Názvy ulíc a iných verejných priestranstiev sa určujú s prihliadnutím na históriu obce, zemepisné názvy.
Obec určuje stavbám súpisné číslo a orientačné číslo, vedie evidenciu súpisných čísel a evidenciu orientačných čísel a udržiava ju v súlade so skutočným stavom.
Obyvatelia obce Machulince ich práva a povinnosti
Obyvateľom obce Machulince je osoba, ktorá má na území obce trvalý pobyt.
Na samospráve obce sa má právo podieľať aj ten, kto má na jej území nehnuteľný majetok alebo v obci trvalo pracuje a platí miestnu daň alebo miestny poplatok, alebo je v obci prihlásený na prechodný pobyt, alebo dlhodobý pobyt, alebo ten, kto má čestné občianstvo obce.
Obec poskytuje sociálne výpomoci a využíva podporné mechanizmy na úseku sociálnych vecí v súlade s platnou právnou úpravou.
Za tým účelom môže vydať samostatné zásady, ktoré budú obsahovať bližšie podmienky poskytovania výpomoci a podporných mechanizmov.
verejným zhromaždením obyvateľom obce
Na plnenie úloh samosprávy obce, alebo ak to ustanovuje zákon obec vydáva všeobecne záväzné nariadenia (ďalej len „nariadenia“).
Nariadenia obce nesmú byť v rozpore s Ústavou SR, v rozpore s ústavnými zákonmi, zákonmi a medzinárodnými zmluvami, s ktorými vyslovila súhlas Národná rada SR a ktoré boli ratifikované a vyhlásené spôsobom ustanoveným zákonom.
Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákona a v jeho medziach. Také nariadenie nesmie byť v rozpore s Ústavou SR, ústavnými zákonmi, medzinárodnými zmluvami, ktoré boli ratifikované a vyhlásené spôsobom ustanoveným zákonom, so zákonmi s nariadeniami vlády, so všeobecne záväznými predpismi ministerstiev a ostatných ústredných orgánov štátnej správy.
Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a Rokovací poriadok Obecného zastupiteľstva v Machulinciach.
Obec je povinná vykonávať svoje samosprávne funkcie vymedzené v zák. č. 369/1990 Zb. o obecnom zriadení v znení neskorších zmien a doplnkov – najmä v § 4 ods. 3, v ďalších osobitných zákonoch a všeobecne záväzných právnych predpisoch.
MAJETOK OBCE MACHULINCE
Majetok obce tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou.
Rozsah majetku obce je upravovaný postupne osobitnou právnou úpravou (napr. zák. SNR č. 138/1991 Zb. o majetku obcí v znení zmien a doplnkov, zák. NR SR č. 181/1995 Z.z. o pozemkových úpravách a pod.)
Majetok obce Machulince sa používa najmä:
Majetok obce určený na podnikateľskú činnosť slúži ako majetkový základ pre rôzne subjekty a právnické osoby založené obcou alebo na ďalšie možné formy podnikateľskej činnosti v súlade s platnou právnou úpravou – najmä Obchodným a Občianskym zákonníkom.
Evidenciu o stave a pohybe majetku obce vedie Obecný úrad v Machulinciach v súlade s platnou právnou úpravou.
Orgány obce a organizácie sú povinné hospodáriť s majetkom obce a majetkom v štátnom vlastníctve, ktorý bol obci zverený, ako aj vo vlastníctve, ktorý bol iných fyzických alebo právnických osôb, v prospech rozvoja obce a jej občanov a ochrany a tvorby životného prostredia.
Orgány obce a subjekty s majetkovou účasťou obce sú povinné majetok obce zveľaďovať a zhodnocovať a vo svojej celkovej hodnote zásadne nezmenšený zachovať.
V majetkových veciach (majetkoprávnych záležitostiach) obce Machulince koná v jej mene navonok starosta obce Machulince.
Obecné zastupiteľstvo môže zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich orgánov, ako aj schvaľovať majetkovú účasť obce právnickej osobe.
Podrobný postup zakladania, zriaďovania a kontroly rozpočtových a príspevkových organizácií, ako aj ďalších subjektov a vymedzenie ich práv a povinností upraví obecné zastupiteľstvo v samostatných zásadách.
Podrobnosti o hospodárení a nakladaní s majetkom obce upravujú „Zásady hospodárenia s majetkom obce Machulince“, ktoré schvaľuje Obecné zastupiteľstvo v Machulinciach (§ 9 ods. 1 zák. SNR č. 138/1991 Zb. o majetku obcí v znení zmien a doplnkov).
nadobúdanie a prevody vlastníctva majetku obce,
práva a povinnosti organizácií, ktoré obec založila alebo zriadila, pri správe majetku obce,
podmienky odňatia majetku organizáciám, ktoré obec založila alebo zriadila,
kontrolu dodržiavania zásad hospodárenie s majetkom,
odpustenie pohľadávok obce.
FINANCOVANIE A ROZPOČET OBCE MACHULINCE
Obec financuje svoje potreby predovšetkým z vlastných príjmov, zo štátnych dotácií, vrátane tzv. decentralizačnej dotácie, ako aj z vlastných zdrojov.
Rozsah účelových a neúčelových dotácií upravujú každoročne rozpočtové pravidlá SR.
Základom finančného hospodárenia obce je rozpočet obce zostavovaný na obdobie jedného kalendárneho roka a schvaľovaný Obecným zastupiteľstvom v Machulinciach.
Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§ 9 ods. 3 zák. č. 369/1990 Zb. v znení zmien a doplnkov).
výnosy z pokút uložených za priestupky, dotácie zo štátneho rozpočtu,
výnosy z majetku rozpočtových a príspevkových organizácií, iných subjektov s majetkovou účasťou obce.
výdavky na údržbu majetku obce a investičné výdavky.
Na krytie mimoriadnych výdavkov vo všeobecnom záujme môže obec rozhodnúť o vyhlásení dobrovoľnej zbierky alebo o prijatí úveru alebo pôžičky.
Prebytky rozpočtu obce možno previesť do mimorozpočtového fondu obce, alebo do rozpočtu obce na ďalší kalendárny rok.
Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie Obecný úrad v Machulinciach.
Hospodárenie s prostriedkami rozpočtu obce sa riadi osobitnými právnymi predpismi – rozpočtovými pravidlami SR na ten – ktorý rok.
Obec môže využívať ekonomické nástroje (dane, poplatky, pokuty a iné) ako regulatíva na podporu ochrany životného prostredia v súlade s platnou právnou úpravou.
Výsledky hospodárenia obce, vrátane výsledkov hospodárenia peňažných fondov obce obsahuje záverečný účet obce, ktorý schvaľuje obecné zastupiteľstvo.
Ročnú účtovnú závierku obce overuje auditor (§ 9 ods. 5 zák. č. 369/1990 Zb. v znení zmien a doplnkov).
Podrobnejšiu úpravu hospodárenia v období rozpočtového provizória obsahujú „Zásady nakladania s finančnými prostriedkami obce Machulince“, ktoré schvaľuje Obecné zastupiteľstvo v Machulinciach.
Orgánmi obce Machulince sú:
Obecné zastupiteľstvo v Machulinciach zriaďuje podľa potreby alebo podľa osobitných predpisov svoje orgány, ktorými sú najmä:
Hlavný kontrolór je zamestnancom obce Machulince a vzťahuje sa na neho primerane režim zák. č. 313/2001 Z.z. o verejnej službe v znení neskorších predpisov.
Obec Machulince zriaďuje aj iné komisie a útvary v súlade s platnou právnou úpravou – napr. podľa zák. č. 263/1999 Z.z. o verejnom obstarávaní v znení neskorších zmien a doplnkov, zák. č. 152/1998 Z.z. o sťažnostiach a pod.
Obecné zastupiteľstvo obce Machulince
Obecné zastupiteľstvo v Machulinciach je zastupiteľský zbor obce Machulince zložený z poslancov zvolených v priamych voľbách obyvateľmi obce Machulince na štyri roky.
Obecné zastupiteľstvo v Machulinciach má 9 poslancov.
Obecné zastupiteľstvo rozhoduje o všetkých základných otázkach života obce Machulince a vykonáva svoju vyhradenú právomoc podľa § 11 ods. 4 zák. č. 369/1990 Zb. o obecnom zriadení v znení neskorších zmien a doplnkov.
schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, schvaľovať emisiu komunálnych dlhopisov, schvaľovať zmluvu uzavretú podľa § 20
ods. 1, rozhodovať o prijatí úveru alebo pôžičky, o prevzatí dlhu a o prevzatí ručiteľského záväzku,
vyhlasovať hlasovanie obyvateľov obce o najdôležitejších otázkach života a rozvoja obce a zvolávať verejné zhromaždenie občanov,
schvaľovať poriadok odmeňovania zamestnancov obce, vypracovaný podľa osobitného predpisu, ako ďalšie predpisy (rokovací poriadok, pracovný poriadok, organizačný poriadok a pod.),
zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich orgánov, ako aj schvaľovať majetkovú účasť obce právnickej osobe,
schvaľovať združovania obecných prostriedkov a činností a účasť v združeniach ako aj zriadenie spoločného regionálneho alebo záujmového fondu,
schvaľovať zmluvné prevody vlastníctva hnuteľného majetku nad hodnotu 10 000,- SK,
ustanoviť erb obce, vlajku obce, pečať obce, príp. znelku obce
Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podklad na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Machulinciach.
Predstaviteľom obce a najvyšším výkonným orgánom obce je starosta, ktorého volia obyvatelia obce v priamych voľbách.
Starosta obce je štatutárnym orgánom obce v majetkoprávnych vzťahoch obce a v pracovnoprávnych vzťahoch zamestnancov obce, v administratívnych vzťahoch je správnym orgánom (§ 13 ods. 5 zák. č. 369/1990 Zb.), v daňových a poplatkových vzťahoch je daňovým orgánom (§ 1a písm. b/ zák. č. 511/1992 Zb. o správe daní a poplatkov v znení zmien a doplnkov.)
zastupuje obec navonok – vo vzťahu k štátnym orgánom, k právnickým a fyzickým osobám,
podpisuje všeobecne záväzné nariadenia obce.
Starosta môže pozastaviť výkon uznesenia obecného zastupiteľstva ak sa domnieva, že odporuje zákonom alebo je pre obec zjavne nevýhodné tak, že ho nepodpíše do 10 dní od ich schválenia obecným zastupiteľstvom.
Rozsah úväzku starostu obce stanovuje obecné zastupiteľstvo na celé budúce funkčné obdobie a nemožno ho počas funkčného obdobia meniť.
Starosta má jedného zástupcu, ktorý je volený na návrh starostu spravidla na celé funkčné obdobie obecným zastupiteľstvom, a to z poslancov obecného zastupiteľstva.
Obecné zastupiteľstvo môže zástupca starostu kedykoľvek odvolať.
Zástupca starostu je členom obecnej rady.
Zástupca starostu počas neprítomnosti starostu alebo jeho nespôsobilosti na výkon funkcie vykonáva úkony, ktorých okruh na návrh starostu ustanoví obecné zastupiteľstvo.
Zástupca starostu zabezpečuje prípravu zasadnutí obecného zastupiteľstva po stránke vecnej obsahovej náplne v súlade s rokovaniami obecnej rady a tiež prípravu zasadnutí obecnej rady.
Zástupca starostu koordinuje činnosť všetkých komisií obecného zastupiteľstva a poskytuje poslancom a členom komisií informácie pre plnenie úloh.
Podrobnejšiu úpravu pôsobnosti zástupcu starostu obsahuje Organizačný poriadok Obecného úradu v Machulinciach.
Funkcia hlavného kontrolóra obce je nezlúčiteľná s výkonom funkcie poslanca obecného zastupiteľstva, starostu, člena orgánu právnickej osoby založenej alebo zriadenej obcou, iného zamestnanca obce a s funkciou podľa osobitných zákonov.
k návrhu rozpočtu obce a záverečného účtu obce na ten-ktorý rok pred jeho schválením v obecnom zastupiteľstve,
výsledky kontroly priamo obecnému zastupiteľstvu,
obecnému zastupiteľstvu najmenej raz ročne správu o výsledkoch kontrolnej činnosti.
Hlavného kontrolóra volí a odvoláva obecné zastupiteľstvo na dobu určitú – 6 rokov.
Hlavný kontrolór je za svoju činnosť zodpovedný obecnému zastupiteľstvu, ktorému je povinný minimálne 1-krát štvrťročne podávať správu o vykonanej činnosti za uplynulé obdobie.
zaoberá sa všetkými bežnými vecami týkajúcimi sa majetku obce, fondov a rozpočtu obce, miestnych daní a poplatkov a podáva o nich návrhy obecnému zastupiteľstvu alebo starostovi.
Navrhuje a koordinuje prípravu združovania prostriedkov činností,
organizuje a zjednocuje činnosť komisií obecného zastupiteľstva a utvára podmienky pre ich prácu, zabezpečuje a kontrolouje prerokúvanie a riešenie ich návrhov, podnetov a pripomienok,
plní ďalšie úlohy podľa platných uznesení obecného zastupiteľstva.
Obecné zastupiteľstvo podrobnejšie upraví zásady rokovania a uznášania sa obecnej rady v Rokovacom poriadku Obecnej rady v Machulinciach.
Komisia zriaďuje ako stále alebo dočasné poradné, iniciatívne a kontrolné orgány obecné zastupiteľstvo.
Obecné zastupiteľstvo volí predsedu komisie, tajomníka komisie a členov.
Obec Machulince má vytvorené tieto stále komisie:
Stavebná a životného prostredia,
Finančná,
Komisia na ochranu verejného poriadku,
Komisia pre šport, kultúru a školstvo.
kontrolujú spôsob realizácie uznesení obecného zastupiteľstva a obecnej rady, dozerajú na hospodárenie s majetkom obce, prípadne majetkom ponechaným obci na dočasné užívanie, ďalej dozerajú na podnikateľskú a investičnú činnosť v obci, kontrolujú ako sa vybavujú sťažnosti, oznámenie a podnety, príp. pripomienky obyvateľov obce.
Komisie sa schádzajú podľa potreby, najmenej však jedenkrát za polroka.
Zásady rokovania a uznášania sa si komisia stanoví na svojom prvom zasadnutí, resp. v samostatnom Rokovacom poriadku komisií Obecného zastupiteľstva v Machulinciach, ktoré schvaľuje obecné zastupiteľstvo.
zabezpečuje písomnú agendu všetkých orgánov samosprávy obce a orgánov obecného zastupiteľstva a je podateľňou a výpravňou písomností obce,
vypracúva písomné vyhotovenia všetkých rozhodnutí starostu vydaných v správnom a daňovom konaní, vykonáva nariadenia obce, uznesenia obecného zastupiteľstva a rozhodnutia starostu,
koordinuje činnosť organizácií a ďalších subjektov vytvorených a zriadených obcou,
organizačno-technicky zabezpečuje plnenie úloh štátnej správy prenesených na obec
Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje Organizačný poriadok Obecného úradu v Machulinciach, ktorý schvaľuje Obecné zastupiteľstvo v Machulinciach.
V obci pôsobí obecný, dobrovoľný požiarny zbor, ktorý zriaďuje obecné zastupiteľstvo v Machulinciach.
Veliteľ obecného požiarneho zboru zodpovedá za svoju činnosť starostovi a obecnému zastupiteľstvu.
vykonáva hasebné práce pri zdolávaní požiarov na území obce a poskytuje pomoc jednotkám požiarnej ochrany pri sústreďovaní síl a prostriedkov v prípade zdolávania požiarov mimo územia obce,
podieľa sa na zabezpečovaní odbornej prípravy dobrovoľných verejných požiarnych zborov, požiarnych hliadok a členov kontrolných skupín,
Postavenie, organizáciu, početné stavy, riadenie a samotnú činnosť obecného požiarneho zboru upraví obecné zastupiteľstvo v Organizačnom poriadku Obecného požiarneho zboru v Machulinciach.
Na zabezpečenie obecných vecí verejného poriadku, ochrany životného prostredia, plnenia iných úloh vyplývajúcich zo všeobecne záväzných právnych predpisov a tiež úloh vyplývajúcich zo všeobecne záväzných nariadení obce, uznesení obecného zastupiteľstva a pokynov a rozhodnutí starostu sa môže zriadiť na území obce Machulince obecná polícia.
Obecná polícia nesie názov: Obecná polícia Machulince
Políciu vedie jej náčelník, ktorého vymenúva do funkcie na dobu neurčitú obecné zastupiteľstvo na návrh starostu.
Podrobnejšiu úpravu organizácie polície, jej úlohy a postavenia, povinnosti náčelníka polície a jej pracovníkov, vzťahy polície k samosprávnym orgánom obce a jej spoluprácu s inými orgánmi bližšie upravuje Organizačný poriadok Obecnej polície v Machulinciach.
Obec môže vydať zásady odmeňovania pracovníkov polície /platový poriadok/.
HLASOVANIE OBYVATEĽOV OBCE MACHULINCE
Hlasovanie obyvateľov obce Machulince o najdôležitejších otázkach života a rozvoja obce vyhlasuje obecné zastupiteľstvo.
Obecné zastupiteľstvo musí vyhlásiť hlasovanie obyvateľov obce, ak ide o (§ 11 a ods. 1 zák. č. 369/1990 Zb.):
Obecné zastupiteľstvo môže vyhlásiť hlasovanie obyvateľov obce aj pred rozhodnutím o ďalších dôležitých veciach samosprávy obce.
Výsledky hlasovania obyvateľov obce sú platné, ak sa na ňom zúčastnila aspoň polovica oprávnených voličov, oprávnených voliť podľa zákona o voľbách do orgánov samosprávy obci.
ak to požiada petíciou najmenej 30 % obyvateľov obce,
ak to požiada ¼ všetkých poslancov obecného zastupiteľstva.
Podmienky organizovania a uskutočňovania verejného zhromaždenia ako aj podmienky hlasovania môže obecné zastupiteľstvo upraviť podrobne vo všeobecne záväznom nariadení.
Verejné zhromaždenie sa zvoláva oznámením na úradnej tabuli na Obecnom úrade v Machulinciach, príp. iným vhodným spôsobom (napr. vyhlásením v obecnom rozhlase a pod.)
Starosta obce môže zvolať zhromaždenie obyvateľov obce, resp. časti obce za účelom posúdenia dôležitých otázok rozvoja obce.
OBCE MACHULINCE
právoplatným odsúdením za úmyselný trestný čin alebo právoplatným odsúdením za trestný čin,
pozbavením spôsobilosti na právne úkony alebo obmedzením spôsobilosti právne úkony,
zmenou trvalého pobytu mimo územia obce, v mestách so samosprávou mestských častí aj v prípade zmeny trvalého pobytu mimo územia mestskej časti, v ktorej vykonáva funkciu,
v prípade nezlúčiteľnosti funkcií v zmysle § 11 ods. 2 zák. č. 369/1990 Zb.
dodržiavať Štatút obce Machulince, Rokovací poriadok obecného zastupiteľstva v Machulinciach ako aj ďalšie organizačné normy a predpisy,
Starostovi a poslancom obecného zastupiteľstva, ktorí sú pre výkon funkcie uvoľnení zo zamestnania sa zachováva pracovný pomer.
Veci spoločného záujmu obce Machulince a okolitých miest a obcí sa riešia dohodou obce s okolitými mestami a obcami.
Obec môže spolupracovať s inými obcami a mestami na základe zmluvy uzavretej na účel uskutočnenia konkrétnej úlohy alebo činnosti, na základe zmluvy o zriadení združenia obcí, ako aj zriadením alebo založením právnickej osoby podľa osobitného zákona.
Obec môže v rozsahu svojej pôsobnosti spolupracovať s územnými a správnymi celkami, alebo s úradmi iných štátov vykonávajúcimi miestne funkcie. Za tým účelom má právo stať sa členom medzinárodného združenia územných celkov, alebo územných orgánov.
Obec pri plnení svojich úloh spolupracuje s orgánmi štátu, a to najmä s územne špecializovanými úradmi štátnej správy, právnickými a fyzickými osobami, vysokými školami, výskumnými ústavmi a ďalšími štátnymi orgánmi (prokuratúrou, súdom, políciou a pod.)
Obec spolupracuje pri zabezpečovaní rozvoja obce a na prospech obce s podnikateľskými právnickymi a fyzickými osobami a s politickými stranami a hnutiami a občianskymi združeniami, ktoré pôsobia na území obce.
Symboly obce Machulince
erb obce Machulince
zástava obce Machulince
pečať obce Machulince
Erb obce Machulince tvorí lemeš, čerieslo, klas.
Podrobné a záväzné vyobrazenie erbu obce Machulince tvorí prílohu č.1 tohto štatútu.
Právo použiť a používať erb obce je viazané na súhlas starostu.
úplný grafický návrh, spôsob použita erbu,
na listinách o udelení čestného občianstva obce Machulince, ceny obce Machulince a uznaniach obce Machulince,
na budovách, kde má sídlo Obecný úrad v Machulinciach,
na preukazoch poslancov obce ako aj zamestnancov obce.
Listiny s erbom obce sa používajú len vtedy, ak obsahujú nariadenia, uznesenia alebo rozhodnutia orgánov obce, alebo ak osvedčujú dôležité skutočnosti alebo oprávnenia
Obec Machulince určí všeobecne záväzným nariadením podrobnejšiu úpravu používania erbu obce Machulince, ako aj výšku poplatkov a sankcie za neoprávnené alebo nesprávne používanie.
Zástavu obce Machulince tvorí päť pozdĺžnych pruhov vo farbách bielej, modrej, žltej, modrej, bielej.
Podrobné a záväzné vyobrazenie zástavy obce Machulince tvorí prílohu č.2 tohto štatútu.
Zástavu obce Machulince používa starosta a obecné zastupiteľstvo pri oficiálnych príležitostiach obecného, príp. štátneho charakteru, a to vyvesením na budovách, v ktorých sídlia, príp. v sieňach, kde sa koná slávnostné zhromaždenie.
Ak sa pri výzdobe používa štátna vlajka SR a obecná zástava spoločne, sú umiestnené v rovnakej výške vedľa seba, pričom štátna vlajka je umiestnená z čelného pohľadu vľavo (§ 8 ods. 8 zák. č. 63/1993 Z.z. o štátnych symboloch SR a ich používaní v znení neskorších predpisov).
Zástava obce sa vztyčuje zásadne na vlajkový stožiar.
Obec Machulince určí všeobecne záväzným nariadením podrobnejšiu úpravu používania zástavy obce Machulince.
Pečať obce Machulince tvorí erb obce Machulince s hrubopisom: „OBEC Machulince“.
Pečať obce sa používa pri slávnostných príležitostiach – udelenia štátneho občianstva, na pečatenie významných listín a dokumentov a pod.
Čestné občianstvo obce Machulince
Cena obce Machulince
Cena starostu obce Machulince
Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Machulince.
Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Machulince.
Cena obce Machulince sa udeľuje za:
vynikajúce tvorivé výkony a významné výsledky vedeckej, technickej, umeleckej, publistickej a verejno-prospešnej činnosti,
činnosť osôb, ktoré sa významným spôsobom pričinili o hospodársky a kultúry rozvoj obce, jeho propagáciu doma i v zahraničí,
Návrhy na udelenie ceny môžu obecnému zastupiteľstvu predkladať poslanci, starosta, príp. aj občania obce.
Cenu obce Machulince tvorí plaketa s erbom obce a peňažná odmena, ktorú schváli Obecné zastupiteľstvo Machulince.
Cenu obce Machulince slávnostne odovzdáva laureátom starosta obce.
Cena obce Machulince sa môže udeliť ročne najviac päťkrát.
Cena obce Machulince sa môže aj opätovne udeliť tým istým osobám, najskôr však po uplynutí 2 rokov.
Výnimočne sa môže cena udeliť jednotlivcovi i po jeho smrti – in memoriam. V takomto prípade sa ceny môžu odovzdať rodinným príslušníkom pocteného
Cenu starostu obce Machulince tvorí vecný dar v hodnote, ktorú každoročne schváli obecné zastupiteľstvo.
Cena starostu sa môže udeliť ročne najviac 3 – krát.
Evidencia sa vedie v Kronike obce Machulince, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
Kronika obce Machulince sa vedie v úradnom jazyku.
Text jednotlivých štvrťročných zápisov do kroniky schvaľuje obecná rada.
Obec je povinná pomáhať pri likvidácii a odstraňovaní následkov živelnej pohromy a havárií prostredníctvom obecného hasičského zboru v spolupráci s ďalšími právnickými a fyzickými osobami a organizáciami štátu.
Štatút Obce Machulince je základnou právnou normou Obce Machulince. Všetky všeobecne záväzné nariadenia obce musia byť v súlade s týmto štatútom.
Zmeny a doplnky tohto štatútu schvaľuje Obecné zastupiteľstvo v Machulinciach 3/5 väčšinou všetkých poslancov obecného zastupiteľstva.
Štatút obce Machulince bol schválený Obecným zastupiteľstvom v Machulinciach dňa 05.02.2007 uzn. č. 1/2007.
Štatút Obce Machulince nadobúda účinnosť dňom 20.02.2007.
Dňom účinnosti tohto Štatútu Obce Machulince sa ruší Štatút obce Machulince zo dňa 10.02.1995.
V Machulinciach dňa 23.01.2007